Nezastaviteľný menzes
Dobrý deň mám silnú menštruáciu už 14den. Masívne krvacam. Môžem zobrať norethisteron  na zastavenie? Koľko ho môžem dní užívať a kedy vysadiť ďakujem.
Dobrý deň,
ďakujeme za prejavenú dôveru.
Na dĺžku a intenzitu menštruácie môže mať vplyv viacero faktorov. Medzi najčastejšie príčiny patrí stres, úzkosť, výkyvy v telesnej hmotnosti (nárast aj úbytok hmotnosti), syndróm polycystických vaječníkov, hormonálna nerovnováha, nadmerná fyzická aktivita, prebiehajúce ochorenie, užívanie liekov a iné. Žiaľ nie je v našej kompetencii určiť príčinu dlhej a silnej menštruácie, preto Vám odporúčam návštevu gynekológa, ktorý Vás vyšetrí.
Liek Norethisteron je na lekársky predpis, preto jeho užívanie musí byť pod dohľadom ošetrujúceho lekára. Jeho dávkovanie je variabilné od problému, na ktorý sa tento liek používa.
Prajem skorú úľavu od ťažkostí.
S pozdravom
Mgr. Emma Halás Haluščíková